மோஸஸ் இஸ்ரேலிய அடிமைகளை எகிப்திற்கு அப்பால் அழைத்து சென்று கடவுளின் ஆணைப்படி விடுதலை அடைய வைக்கிறார். அதை நினைவுகூறும் விதமாக ஒவ்வொரு ஆண்டும் குறிப்பிட்ட நாளொன்றில் பெருவிருந்து ஒன்றை அரசர்கள் ஏற்பாடு செய்கின்றனர். அதில் மற்றொரு சிறப்பும் உண்டு. மக்கள் ஆர்ப்பறிக்கும் மனிதர் ஒருவரை, அடிமையாகவும் சிறைவாசியாகவும் இருக்கும் மனிதரை விடுதலை செய்வர். இச்செய்கைக்கான தினம் அன்று வருகிறது. மூவர் அன்று சிலுவையில் அறையப்பட வேண்டியவர்களாக இருக்கின்றனர். அதில் ஒருவன் பாரபாஸ். ரோமானிய அரசிற்கு எதிராக கொள்ளைச் சம்பவத்தில் ஈடுபட்டதால் சிறைவாசம் மேற்கொள்ளப்பட்டவன். அவனை விடுதலை செய்து அவனுக்கு பதிலாக ஏசு கிறிஸ்துவை சிலுவையில் அறைய அரசு முடிவெடுக்கிறது. பாரபாஸைப் பற்றிய மேலதிக தகவல்கள் வரலாற்றிலிருந்தோ வேதாகமத்திலிருந்தோ கிடைப்பதில்லை. இந்நிலையில் இச்சிறு பொறியை நாவலாக்கியிருக்கிறார் ஸ்பானிய எழுத்தாளரான பேர் லாகர்க்விஸ்டு.